કોંગ્રેસના ઉપાધ્યક્ષ રાહુલ ગાંધી હાલ ગુજરાતના પ્રવાસે છે. આજે તેમની બીજા દિવસની જામનગરથી રાજકોટની બસ યાત્રામાં તેમણે રાજ્ય અને કેન્દ્રમાં રહેલી ભાજપ સરકાર પર અનેક આકાર પ્રહારો કર્યા હતા. ઉલ્લેખનીય છે કે ધ્રોલ, ટંકારા જેવા સૌરાષ્ટ્રના ગામોમાં રાહુલ ગાંધીનું લોકો દ્વારા ભવ્ય સ્વાગત કરવામાં આવ્યું હતું. અને મોટી સંખ્યામાં લોકો તેના જોડાયા હતા. ત્યારે આ પ્રસંગે રાજ્ય સરકાર અને મોદી પર બોલતા તેમણે કહ્યું હતું કે દર ચોવીસ કલાક 30 હજાર નવા યુવાન રોજગાર શોધવા નીકળે છે. મોદી સરકાર ખાલી 40 લોકોને રોજગાર આપે છે. રોજગારીએ આજના સમયમાં સૌથી મોટો મુદ્દો છે. અને આ મુદ્દા પર જ ખોટા વાયદા આપી નરેન્દ્ર મોદી પીએમ બન્યા છે. અમારી સરકાર વખતે અમે યુવાનોને રોજગારી પૂરી પાડી છે.